Det er en stilart, der opstod i slutningen af 1800 tallet efter impressionismen. I modsætning til impressionismen, som tager udgangspunkt i det ydre, går ekspressionismen ind og udtrykker det indre på en farverig og temperamentsfuld måde. Ekspressionismen er et opgør med pænheden hvad angår farver, penselstrøg, motivvalg og den måde motivet bliver skildret. Ekspressionismen kommer til udtryk i både malerkunst, litteratur, musik og arkitektur.